Radiovalët

Radiovalët janë valë elektromagnetike brenda një brezi të frekuencave që fillon nga disa kHZ (Valët e gjata) deri në 3 GHz (në këto hyjnë edhe mikrovalët)

Radiovalët mund të jenë krijuar nga natyra apo me ndihmën e instrumenteve teknike. Ekzistencën e këtyre valëve në teori e ka vërtetuar James Clerk Maxwell ndërsa më vonë me anë të një eksperimentit, ekzistencën e tyre e ka vërtetuar Heinrich Rudolf Hertz.

 Radiovalët teknike 

Radiovalët e krijuar me instrumente teknike, e kalojnë brezin e atyre natyrore dhe në spektrin elektromagnetik përfshijnë mikrovalët dhe rrezet tera-herc. Me ndihmën e këtyre valëve bëhet përhapja apo bartja e informatave teknike. Frekuencat e këtyre valëve janë të normalizuara (standartizuara) në brezet e frekuencave.

Zakonisht radiovalët përdorën pa ndonjë lidhje mekanike për transmetim të zërit, fotografisë dhe të dhënave tjera që shërbejnë për lokalizimin apo radio stacione.

Të dhënat që duhet transmetuar me ndihmën e modulatorëve futen në një bartës të valëve dhe nga aty në një antenë shpërndarëse. Antena pranuese i merr këto valë me të njëjtat lëkundje të cilat me një përforcues i përcjellë deri te de-modulatori.

Me ndihmën e radiovalëve mund të arrihen edhe efekte tjera si p.sh nxehja, tharja e qëllime tjera shëndetësore.

 Paraqitja në natyrë 
Radiovalët krijohen edhe në natyrë. Me radiovalët që vijnë nga gjithësia merret Radioastronomia. 

Kështu është e njohur rrezatimi i hidrogjenit në rrugën e kulloshtës (rruga e qumështit) me një gjatësi të valëve prej 21cm. Radiovalë tjera, me studimin e të cilave merret Radioastronomia, kanë si burim kryesisht yjet e mëdha, Pulsantët, nga të ashtuquajturat galaksia aktive dhe Quasarët.

Po ashtu rrezatimi i radiovalëve bëhet edhe nga Dielli dhe planetët tjerë ndërsa vetëtima krijon radiovalë të fuqishme të cilat përdoren për lokalizimin e vetëtimës.

 Frekuecat e radiovalëve 
 Emertimi teknik  frekuencat  rrezja e përhapjes ELF (frekuenca ekstreme të ultra)  3-30 Hz  100000 km – 10000 km SLF (frekuenca sipër të ulta)  30–300 Hz  10000 km – 1000 km ULF (frekuenca mbi të ulta)  300–3000 Hz  1000 km – 100 km VLF (frekuenca shumë të ulta)  3 - 30 kHz  100 km - 10 km LF (frekuenca të ulta)  30 kHz - 300 kHz 10 km - 1 km MF (frekueca të mesme)  300 kHz - 3 MHz 1 km - 100 m HF (frekuenca të larta)  3 MHz - 30 MHz 100 m - 10 m VHF (frekuenca shumë të larta)  30 MHz - 300 MHz  10 m - 1 m UHF (frekuenca mbi të larta)  300 MHz - 3 GHz  1 m - 10 cm SHF (frekuenc sipër të larta)  3 GHz - 30 GHz  10 cm - 1 cm EHF (frekuenca eksrem të larta)  30 GHz - 300 GHz  1 cm - 1 mm

 Shiko dhe këtë 
 Telekomunikacioni
 Radio
 Televizioni

Kategoria:Fizikë

en:Radio frequency
fr:Onde radio
ja:高周波
no:Radiofrekvens